Številka: 10033-4/2024/1

Datum: 8. 1. 2024

Skladno s 7. odstavkom 57. člena Zakona o javnih uslužbencih (ZJU; Ur. L. RS, št. [63/07](http://www.uradni-list.si/1/objava.jsp?sop=2007-01-3411) UPB, s spremembami in dopolnitvami) in na podlagi 25. člena Zakona o delovnih razmerjih (ZDR-1, Ur. l. RS, št. [21/13](http://www.uradni-list.si/1/objava.jsp?sop=2013-01-0784), s spremembami in dopolnitvami) Agencija Republike Slovenije za okolje objavlja prosto strokovno-tehnično delovno mesto

**LETALSKI METEOROLOG INŽENIR (m/ž),** šifra DM 8523, v Referatu letalske meteorologije na Letališču Edvarda Rusjana Maribor, Oddelku za meteorološka opazovanja na letališčih, Sektorju za meteorološka opazovanja na letališčih, Uradu za letalsko meteorologijo, za nedoločen čas s polnim delovnim časom, s 6-mesečnim poskusnim delom.

Kandidati(ke), ki se bodo prijavili(e) na prosto delovno mesto, morajo izpolnjevati naslednja pogoja:

* najmanj višje strokovno izobraževanje/višja strokovna izobrazba ali višješolsko izobraževanje (prejšnje)/višješolska izobrazba(prejšnja);
* najmanj 2 leti delovnih izkušenj.

Delovne naloge:

* priprava navodil s področja meteoroloških opazovanj za potreba letalstva;
* izvajanje meteoroloških opazovanj;
* nadzorovanje delovanja meteoroloških sistemov na letališču;
* priprava predpisane in potrebe dokumentacije za let ter obveščanje posadk zrakoplovov in uslužbencev ostalih služb, ki skrbijo za varen, učinkovit in ekonomičen zračni promet o trenutnih razmerah na letališču osnovno vzdrževanje in servisiranje meteoroloških sistemov na letališčih; izdelava strokovnih podlag pri uvajanju nove merilne tehnike.

Prednost pri izbiri bodo imeli kandidati/ke s končano srednjo izobrazbo naravoslovne, tehnične ali splošne smeri, poznavanjem področja letalstva in lastnega prevoza do delovnega mesta.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oz. pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec(ka) pridobil(a) z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Skladno s 4. odstavkom 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. 58/03, s spremembami in dopolnitvami) se predpisane delovne izkušnje skrajšajo za tretjino v primeru, da naloge na tem delovnem mestu opravlja javni/a uslužbenec/ka, ki ima univerzitetno izobrazbo, visoko strokovno izobrazbo s specializacijo oziroma magisterij znanosti.

Z izbranim/o kandidatom/ko bo sklenjeno delovno razmerje za nedoločen čas s polnim delovnim časom, s 6-mesečnim poskusnim delom. **Izbrani/a kandidat/ka bo delo opravljal/a na Letališču Jožeta Pučnika, Zgornji Brnik 130a, 4210 Brnik.**

Za pridobitev dovoljenja za gibanje na letališču se bo preverjalo, da kandidat/ka ni bil/a pravnomočno obsojen/a zaradi naklepnega kaznivega dejanja, ki se preganja po uradni dolžnosti in da ni bil/a obsojen/a na nepogojno kazen zapora v trajanju več kot šest mesecev in da zoper kandidata/ke ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

**Kandidat(ka) mora k prijavi priložiti naslednje izjave:**

1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. izjavo o izpolnjevanju pogoja glede delovnih izkušenj oziroma opis delovnih izkušenj,
3. izjavo, da:

- je državljan/ka Republike Slovenije,

* ni bil/a pravnomočno obsojen/a zaradi naklepnega kaznivega dejanja, ki se preganja po uradni dolžnosti in da ni bil/a obsojen/a na nepogojno kazen zapora v trajanju več kot šest mesecev,
* zoper kandidata/ke ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti in

1. izjavo, da za namen te javne objave dovoljuje Agenciji Republike Slovenije za okolje pridobitev teh podatkov iz uradne evidence.

Kandidat(ka) za razpisano prosto strokovno-tehnično delovno mesto vložijo prijavo na obrazcu **»prijavni obrazec«,** ki je priloga tej javni objavi. Zaželeno je, da je prijavnemu obrazcu priložen tudi kratek življenjepis kjer kandidat(ka) poleg formalne izobrazbe navede tudi druga znanja in veščine, ki jih je pridobil.

Kandidat(ka) vloži prijavo v pisni obliki, ki jo pošlje v zaprti ovojnici z označbo: »za javno objavo delovnega mesta letalski meteorolog inženir (m/ž), šifra DM 8523, na Agenciji Republike Slovenije za okolje, pod zaporedno št. 10033-4/2024 na naslov: Agencija Republike Slovenije za okolje, Vojkova 1b, 1000 Ljubljana. Prijava je možna do vključno **srede, 17. 1. 2024** in začne teči dan po objavi prostega delovnega mesta. Za pisno obliko prijave se šteje tudi elektronska oblika, poslana na elektronski naslov: ***gp.arso@gov.si,*** pri čemer veljavnost prijave ni pogojena z elektronskim podpisom.

**Prijavni obrazec je obvezna sestavina prijavne vloge posameznega kandidata.**

Kandidat(ka) bo pisno obveščen(a) o (ne)izboru, v roku 8 dni po zaključenem postopku izbire. Informacije o izvedbi javne objave dobite na tel.: 01/ 478 4134 (Matej Čuček).

mag. Gregor SLUGA

namestnik generalnega direktorja

p. p. št. 0210-9/2019-6 z dne 1. 4. 2021